Jeg har tidligere fortalt om min meget besynderlige oplevelse, vedr. en revne i skærmen på min Xperia Z3.
En revne som er opstået helt uden at telefonen har lidt fysisk overlast.
Jeg var egentlig på forhånd godt klar over, at ingen ville tro på mig, og det viste sig også at være tilfældet.
Hvad gør man egentlig? Man føler sig magtesløs. De eneste som ved at jeg taler sandt, er min kone og søn. De ved at jeg er utroligt forsigtig med mine ting. Ja, det grænser næsten til en passion, eller hvad man skal kalde det.
Sådan har jeg det specielt med kamera, objektiver og naturligvis også mobilen.
Jeg har aldrig tabt den. Den har aldrig på nogen måde været udsat for stød. Den ligger aldrig i min lomme med andet end en lille plastic kam, og den har været i flipcover siden jeg købte den, da jeg gør alt for at undgå evt. ridser i skærmen.
Aldrig har nogen lånt min telefon. Ikke engang konen eller sønnen.
De har deres egen.
Sådan er jeg, og derfor er det også næsten en katastrofe for mig, når jeg pludselig opdager en revne i min skærm.
Samme dag som jeg indleverede min Xperia Z3 til reparation hos Elgiganten, købte jeg en ny mobil, da jeg på forhånd vidste, at Elgigantens service afdeling ikke ville tage mig seriøs.

Jeg fik en SMS fra Elgiganten, at nu var telefonen modtaget i deres service afdeling, og de ville kigge på den senere!
DET ER OGSÅ DET ENESTE DE HAR GJORT! 
KIGGET PÅ DEN, OG DEREFTER BESLUTTET SIG TIL AT SIGE: "DEN HAR LIDT FYSISK OVERLAST".
Jeg fik nemlig den besked lidt senere samme dag.
Jeg bad dem ellers om at undersøge det seriøst, da jeg jo fik en ny skærm på i begyndelsen af dette år. 
Dengang var skærmen pludselig begyndt at vise lyserøde pixel linjer i bunden af skærmen.
Skærmen blev udskiftet på garantien, dog undlod de at montere et nyt beskyttelsesglas (Gorilla glas), som jeg havde fået monteret for at beskytte min skærm.
Jeg har sidenhen forsøgt at finde et nyt gorilla beskyttelsesglas, også ved henvendelse i Elgigantens mobil afdeling; men de havde ikke noget til min model. Den var jo allerede ved at være gammel, så de havde ikke rigtigt noget tilbehør til den.
Jeg søgte også over nettet; men kunne ikke finde noget speciellt beregnet til min model.
Telefonen har dog virket ok siden, indtil jeg vågnede Fredag morgen d. 21/7-17, hvor telefonen pludselig intet ville. 
Her opdagede jeg til min store overaskelse en lang revne i den ene side af skærmen. Der var intet at se da jeg gik i seng, og telefonen virkede upåklageligt lige før jag lagde mig.
At den så i nattens løb skulle have lidt fysisk overlast på natbordet, er jo usandsynligt.
Da telefonen ikke viser tegn på ydre påvirkning, og revnen ikke på nogen måde kan mærkes udvendig fra, så fik jeg den tanke, om den muligvis kan have siddet i spænd, og revnet indefra.
Det har Elgigantens serviceafdeling slet ikke undersøgt; men nu får jeg min Xperia tilbage, og så vil den blive undersøgt af en ekspert. 
Ikke fordi jeg behøver den, da jeg allerede har købt en ny; men for evt. at statuere et eksempel, som kan danne præcedens, da en sådan situation sikkert kan opstå igen.
Jeg forstår dem på sin vis godt, og ville sikkert tænke det samme, hvis jeg var i deres service afdeling. Det er det nemmeste blot at komme med sådan en konklusion "fysisk overlast". Det samme som at sige: vi tror altså ikke på dig, du må have behandlet den hårdt. 

Og dog! Hvis det var mig, og jeg havde tiden, samt muligheden, ville jeg nok gå mere videnskabeligt til værks, og undersøge hvordan sådan noget kan ske. Vi kunne jo alle risikere at blive lidt klogere.
Det er der sikkert bare ikke plads til i deres stramme budgetter.

Min konklusion på dette er flg:
Aldrig mere Sony mobil!
Aldrig mere Elgiganten, da dette firma er blevet for stort. En reparation går igennem for mange hænder, og man mister en masse personlig kommunikation!
Det er langt bedre at købe sine varer i en meget mindre butik, hvor man får en ordentlig personlig behandling, og føler at man bliver lyttet til.

Nu er jeg så også lidt "dum/naiv", eller måske for flink, for set i bakspejlet, så skulle jeg jo nok have klaget over, at de ikke havde monteret et nyt Gorilla glas, da de skiftede skærmen. Det burde de have gjort, da det sad derpå ved indlevering til rep.
Jeg nævnte det ved afhentning; men ville naturligvis blot have min telefon, og tænkte, at det koster vel omkring 150-200 for et nyt beskyttelsesglas. Herefter gik jeg ind i forretningen for at købe beskyttelsesglas; men det havde de som tidligere sagt ikke!

Ikke at jeg tror det ville have gjort nogen forskel, da den ikke har lidt fysisk overlast; men ifølge Elgigantens service afdeling har den jo, så derfor burde de også have beskyttet den udskiftede skærm på samme måde, som da den blev indleveret.

Flemming Strømsholt